stanford-oval/wikipedia huggingface dataset:
כווייה חשמלית
טיפול > אשפוז

לרוב, נפגע כווייה חשמלית בעל שטח פגוע קטן יותר משאר נפגעי הכוויות, אך עדיין עלול לסבול מסיכונים וסיבוכים חמורים בהרבה בשל טיב הפגיעה והשפעתה על רקמות פנימיות שונות. לרוב, האזור הפנימי הפגוע מחייב אשפוז. אם לא יטופל, עלולים להיווצר סיבוכים כמו נמק אי איסכמיה לאיברים שונים, והמצב עלול להדרדר לכדי קטיעה.
ראו גם

כווייה
טראומה גופנית
גרמניה באירוויזיון 2024

גרמניה השתתפה באירוויזיון 2024, שהתקיים במאלמה שבשוודיה, עם השיר "Always on the Run" בביצוע הזמר הגרמני איזאק. תאגיד השידור הגרמני ARD ביחד עם NDR ארגן את תהליך בחירת שיר המדינה לאירוויזיון דרך Eurovision Song Contest – Das deutsche Finale 2024.
כחברה ב"חמש המדינות הגדולות" גרמניה העפילה לגמר באופן אוטומטי, וסיימה במקום ה-12.
רקע

קדם לאירוויזיון 2024 השתתפה גרמניה באירוויזיון שישים ושש פעמים מאז הופעת הבכורה שלה ב-1956. היא השתתפה בכל אירוע של התחרות למעט לאירוויזיון 1996 – המדינה בעלת מספר ההשתתפויות הגבוה ביותר באירוויזיון. גרמניה זכתה במקום הראשון בשתי הזדמנויות שונות: ב-1982 עם השיר "Ein bißchen Frieden" בביצוע ניקול ובאירוויזיון 2010 עם "Satellite" של לנה מאייר-לנדרוט. באירוויזיון 2023 הגיעה להקת לורד אוף דה לוסט ושירה "Blood & Glitter" למקום ה-26 והאחרון בגמר עם 18 נקודות.
תאגיד השידור הגרמני ARD אחראי על שידור האירוויזיון במדינתו מדי שנה. מאז 1996 חבר בתאגיד, Norddeutscher Rundfunk‏ (NDR), אחראי על ארגון השתתפותה של גרמניה בתחרות. הוא השתמש בעבר הן בבחירות פנימיות והן במגוון קדמים לאומיים על מנת לבחור את שיר המדינה לאירוויזיון. בשנים האחרונות דבק בפורמט ה-Unser Lied für... ("השיר שלנו ל... ושם העיר המארחת"). ARD אישר את השתתפותה של גרמניה באירוויזיון 2024 מיד לאחר הגמר ב-2023.
לפני האירוויזיון > Eurovision Song Contest – Das deutsche Finale 2024

ב-7 בספטמבר 2023 הודיע ARD על כוונתו לארגן קדם לאומי חדש בשם Eurovision Song Contest – Das deutsche Finale 2024 ("תחרות הזמר של האירוויזיון – הקדם הגרמני 2024"). המופע התקיים ב-16 בפברואר 2024 בברלין בהנחייתה של ברברה שנברגר, ושודר ב-Das Erste, בפלטפורמת הסטרימינג ARD Mediathek ובאתר האירוויזיון שלה Eurovision.de.‏ זהות הזוכה נקבעה באמצעות שילוב של קולות השופטים הבין-לאומיים והצבעות הקהל ביחס שווה של 50/50.
לפני האירוויזיון > Eurovision Song Contest – Das deutsche Finale 2024 > המשתתפים

ב-7 בספטמבר 2023 פתח ARD את תקופת הגשת המועמדויות להשתתפות בקדם הלאומי. היא נסגרה ב-15 באוקטובר. מוזיקאי יחיד או קבוצות מוזיקליות יכלו להגיש מועמדות עם או בלי שיר. כלל המועמדים נדרשו לשלוח ביצוע וידאו לשירם או גרסת כיסוי לשיר אחר. לא הייתה אף מגבלה ללאום המוזיקאים והכותבים או לשפת השירים. עם סגירת מועד ההרשמה נשלחו לתאגיד השידור הגרמני 693 מועמדויות שונות – 495 סולנים, 71 צמדים מוזיקליים ו-127 להקות – ו-572 שירים. ב-25 בנובמבר הועלו לשלב הבא רק שלושים ושניים שירים, שהוערכו על ידי חבר שופטים בין-לאומי בן 20 חברים. הם בחרו את עשרת השירים הסופיים. לבסוף, פורסמו ב-19 בינואר 2024 רק שמונה שירים. בין 5–15 בפברואר 2024 הוצגו בתוכנית מיוחדת בשם ESC vor acht בהנחחית אלינה שטיגלר. לצד זה, השיקה ADR תחרות נפרדת, שממנה יעפיל לקדם מתמודד נוסף, בשם Ich will zum ESC! ("אני רוצה ללכת לאירוויזיון!"). היא מנתה חמישה-עשר אמנים נוספים.
בין האמנים המשתתפים נמנה מקסימיליאן מוצקה, שייצג את גרמניה באירוויזיון 2004, שהתקיים באיסטנבול שבטורקיה.
מקרא:
| אמן | שיר | כותבים |
| --- | --- | --- |
| בודיין מונט | "Tears like Rain" | אשלי היקלין, לוקאס הלגרן, פלה לוריאנו, רוקסן אישי |
| פלוריאן | "Scars" | פלוריאן רסלר, ליי בנט, ראה גרביי |
| גלנט | "Katze" | מונה מיילר, פול-ארון וולף |
| אייזק | "Always on the Run" | גרג טארו, אייזק גודריאן, קווין לר, לאו יופיטר, לאו סלמינן |
| לאונה | "Undream You" | אלזה סלסביק, לאונה פראוס, מריה כריסטנסן, סימון דוויס |
| מארי ריים | "Naiv" | טים פטרס |
| מקסימיליאן מוצקה | "Forever Strong" | ג'סטין באלק, מקסימיליאן מוצקה, סבסטיאן שוברט, סימון אוסלנדר |
| ניינטיניין | "Love on a Budget" | דניאל לאור שמידט, הנריק מנצל, מירקו מיכלציק |
| ריק | "Oh Boy" | ריק יורטה |
לפני האירוויזיון > Eurovision Song Contest – Das deutsche Finale 2024 > גמר

גמר ה-Eurovision Song Contest – Das deutsche Finale 2024 נערך ב-16 בפברואר 2024, והשתתפו בו תשעה אמנים. זהות הזוכה נקבעה באמצעות שילוב של קולות השופטים הבין-לאומיים והצבעות הקהל ביחס שווה של 50/50 לפי דפוס הנקודות באירוויזיון: שתי מערכות ההצבעה העניקו את נקודותיהן בצורה הבאה: 1–6, 8, 10 ו-12 נקודות. חבר השופטים הבין-לאומיים הורכב משמונה פאנלים שונים של אוסטריה, קרואטיה, איסלנד, ליטא, ספרד, שוודיה, שווייץ והממלכה המאוחדת. במשדר הופיעו קונצ'יטה וורסט, ראה גרביי, מרי רוס (נציגת גרמניה באירוויזיון 1972 ובאירוויזיון 1982), ריקרדו סימונטי, פלוריאן סילברייזן ולורד אוף דה לוסט, שייצגה את גרמניה באירוויזיון 2023.
| סדר | אמן | שיר | שופטים> הצבעות | שופטים> נקודות | קהל> טלפון | קהל> SMS | קהל> אונליין | קהל> סך הכל | קהל> נקודות | סך הכול | מיקום |
| --- | --- | --- | --- | --- | --- | --- | --- | --- | --- | --- | --- |
| 1 | ניינטיניין | "Love on a Budget" | 37 | 3 | 12,051 | 2,707 | 3,676 | 18,434 | 3 | 6 | 7 |
| 2 | לאונה | "Undream You" | 36 | 2 | 10,708 | 2,969 | 2,883 | 16,560 | 1 | 3 | 9 |
| 3 | אייזק | "Always on the Run" | 74 | 12 | 64,726 | 21,925 | 23,465 | 110,116 | 12 | 24 | 1 |
| 4 | גלנט | "Katze" | 52 | 6 | 27,175 | 12,989 | 12,203 | 52,367 | 5 | 11 | 5 |
| 5 | פלוריאן | "Scars" | 8 | 1 | 11,637 | 3,499 | 2,257 | 17,393 | 2 | 3 | 8 |
| 6 | בודיין מונט | "Tears Like Rain" | 55 | 8 | 26,818 | 10,905 | 10,433 | 48,156 | 4 | 12 | 4 |
| 7 | ריק | "Oh Boy" | 51 | 5 | 46,488 | 32,957 | 17,965 | 97,410 | 8 | 13 | 3 |
| 8 | מארי ריים | "Naiv" | 40 | 4 | 40,162 | 13,584 | 11,772 | 65,518 | 6 | 10 | 6 |
| 9 | מקסימיליאן מוצקה | "Forever Strong" | 55 | 10 | 72,473 | 18,443 | 16,156 | 107,072 | 10 | 20 | 2 |
| חברי השופטים הבין-לאומיים> מדינה | חברי השופטים הבין-לאומיים> שופטים |
| --- | --- |
אוסטריה אוסטריה:  כריסטיאן דייקס  גבריאלה הורן  פטר פנסקי  בטינה רפרקטר  סשה סיידי
קרואטיה קרואטיה:  מיה דימשיץ'  דניס דומנצ'יץ'  בויאן ימברושיץ'  מוניקה ללס הבנק  ברנימיר מיחליביץ'
איסלנד איסלנד:  איינר ברדרסון  הלגה מולר  קיארטן גודסרגסון  כריסטיאן ג'יסלאסון  רגינה אוסק
ליטא ליטא:  לאוראס לוצ'יאנאס  ויטאוטאס לוקושיוש  איווה נרקוטה  דריוס אוז'קוראיטיס  דייווידאס זוונקוס
ספרד ספרד:  סופיה מרטין  ארון סז אסקולנו  מרטה סנגו  טוני אולסון  סרג'ו ססטרה סיינז
שווייץ שווייץ:  קיארה דוביי  ריקו פישר  מיכאל וון דר היידה  ליסה אוריבאסי  ג'ורג' שלונגר
שוודיה שוודיה:  פיליפ אדמו  לינה הדלונד  הנריק יוהאנסון  מריה מרקוס  רנייה מירו
הממלכה המאוחדת הממלכה המאוחדת:  מרק דה-ליסר  רוכסן היידארי  אדם האנטר  ג'ורג' אורה  פטה ווטסון
באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2025 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌כיוון שגרמניה נכללת בחמש המדינות הגדולות, היא מעפילה לגמר באופן אוטומטי. עם זאת, היא הצביעה בחצי הגמר הראשון של התחרות.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר בהן מצביעות. גרמניה הופיעה אחרי איסלנד ולפני סלובניה.
ARD שידר את חצאי הגמר בערוץ One ואת הגמר ב-Das Erste. כל המשדרים הועברו גם באינטרנט דרך ARD Mediathek ו-Eurovision.de. פרשנות לגרמנית סופקה על ידי טורסטן שורן, פרשן-מחליף עבור פיטר אורבן, המאייש את התפקיד במשך שנים רבות. במהלך שבוע האירוויזיון הופקה תוכנית מיוחדת בשם Alles Eurovision, שדנה על התחרות, בהנחיית אלינה סטיגלר וקונסטנטין זולר. בספטמבר 2023 נערכה פגישה במינכן בין נציגי תאגיד השידור האוסטרי ל-ARD הגרמני ו-SRF השווייצרי על מנת לאשרר את שיתוף הפעולה שלהם בשידור התוכניות ESC – Der Countdown ו-ESC – Die Aftershow, כפי שעשו אשתקד. שתי התוכניות הוגשו על ידי ברברה שנברגר.‏ ARD שיתף פעולה עם DR הדני, תאגיד השידור השוודי, RÚV האיסלנדי, BBC הבריטי, ČT הצ'כי, ERR האסטוני, פראנס טלוויזיון, NRK הנורווגי ו-Yle הפיני בשידור התוכנית ABBA – Against the Odds לרגל יום השנה החמישים לניצחון הראשון של שוודיה באירוויזיון: "Waterloo" של אבבא.
ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. גרמניה בחרה להציג את להקת מקדו, נציגת המדינה לאירוויזיון 1994, שדורגה במקום השלישי, ואת לנה מאייר-לנדרוט, זוכת אירוויזיון 2010.
באירוויזיון > חצי הגמר

איזאק השתתף בחזרות טכניות למופע ב-2 במאי וב-4 במאי. לאחר מכן השתתף בעוד שלוש חזרות גנרליות ב-6 וב-7 במאי. זמן קצר לאחר חזרת "חמש המדינות הגדולות" ב-4 במאי נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, "בחירת הפקה". מדינה שתוגרל ל"בחירת ההפקה" תשתבץ בהתאם להחלטת הנהלת האירוע. גרמניה שובצה להתחרות בחלקו הראשון של משדר הגמר.
הופעתה של גרמניה נפתחת כשאיזאק יושב במרכז הבמה על כיסא. מסביבו הוקם בית מגורים, המלווה את כל ההופעה. לידו עומדת חבית בוערת באש. החל מחציו השני של הבית הראשון ועד לפזמון מתהלך איזאק מסביב לחבית. כשהפזמון מתחיל מופעלים כל תותחי האש שמסביב לבמה, כולל אלו מסביב ל"בית", והמנורות מאירות בגווני צהוב-כתום-אדום. תרחיש זה חוזר על עצמו גם לאורך הבית והפזמון הבאים. בקדם-פזמון האחרון מתמקדת המצלמה בפניו של איזאק, והבמה הבוערת הופכת לחשוכה לגמרי. לאחר מכן משתנים צבעי התאורה לגוון זהוב, עד שאיזאק מסיים את השיר.
גרמניה הופיעה בחצי הגמר שלא כמתחרה מן המניין, כיוון שהיא מעפילה אוטומטית לשלב הגמר.
באירוויזיון > גמר

ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. איטליה שובצה כהופעה ה-15, אחרי אוקראינה ולפני לוקסמבורג.
לקראת המופע השתתף איזאק בחזרות הגנרליות למופע הגמר, ב-10 וב-11 במאי. בחזרה השנייה דירגו ומסרו צוותי השיפוט את הצבעותיהם. גרמניה הגיעה למקום ה-12 עם 117 נקודות; 99 נקודות מהשופטים ו-18 נקודות מהקהל.
באירוויזיון > הצבעה

במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. בחצאי הגמר רק הקהל קובע את עשר המדינות המעפילות לגמר. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הגרמני הורכב מפלוריאן שרדר, מירקו אלכסנדר בוגוייביץ', אירין שר, מונה מיילר וניקולה קייט. בגמר, דורגה גרמניה במקום ה-12 עם 117 נקודות. אף מדינה לא העניקה לה את "12 הנקודות". היא העניקה בגמר את מירב הנקודות לשוודיה (שופטים) ולישראל (קהל).
מגישת ההצבעה מטעם גרמניה הייתה אינה מולר.
באירוויזיון > הצבעה > נקודות שהוענקו על ידי גרמניה > חצי הגמר

| קהל> ציון | קהל> מדינות |
| --- | --- |
12 נקודות:  קרואטיה
10 נקודות:  אוקראינה
8 נקודות:  ליטא
7 נקודות:  לוקסמבורג
6 נקודות:  אירלנד
5 נקודות:  סרביה
4 נקודות:  אוסטרליה
3 נקודות:  פינלנד
2 נקודות:  פולין
נקודה אחת:  פורטוגל
סך הכל: 10 מדינות
באירוויזיון > הצבעה > נקודות שהוענקו על ידי גרמניה > חצי הגמר > תוצאות הצבעה מפורטות

החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
| סדר | מדינה | קהל> מיקום | קהל> נקודות |
| --- | --- | --- | --- |
| 01 |  קפריסין | 12 |  |
| 02 |  סרביה | 6 | 5 |
| 03 |  ליטא | 3 | 8 |
| 04 |  אירלנד | 5 | 6 |
| 05 |  אוקראינה | 2 | 10 |
| 06 |  פולין | 9 | 2 |
| 07 |  קרואטיה | 1 | 12 |
| 08 |  איסלנד | 14 |  |
| 09 |  סלובניה | 11 |  |
| 10 |  פינלנד | 8 | 3 |
| 11 |  מולדובה | 15 |  |
| 12 |  אזרבייג'ן | 13 |  |
| 13 |  אוסטרליה | 7 | 4 |
| 14 |  פורטוגל | 10 | 1 |
| 15 |  לוקסמבורג | 4 | 7 |
באירוויזיון > הצבעה > נקודות שהוענקו על ידי גרמניה > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| סדר | מדינה | שופטים> שופט 1 | שופטים> שופט 2 | שופטים> שופט 3 | שופטים> שופט 4 | שופטים> שופט 5 | שופטים> דירוג | שופטים> נקודות | קהל> דירוג | קהל> נקודות |
| --- | --- | --- | --- | --- | --- | --- | --- | --- | --- | --- |
| 01 |  שוודיה | 1 | 7 | 7 | 2 | 10 | 1 | 12 | 18 |  |
| 02 |  אוקראינה | 18 | 2 | 12 | 4 | 11 | 7 | 4 | 3 | 8 |
| 03 |  גרמניה |  |  |  |  |  |  |  |  |  |
| 04 |  לוקסמבורג | 4 | 15 | 4 | 7 | 12 | 8 | 3 | 20 |  |
| 05 |  הולנד | 11 | 23 | 15 | 22 | 3 | 15 |  | N/A |  |
| 06 |  ישראל | 3 | 11 | 20 | 5 | 2 | 3 | 8 | 1 | 12 |
| 07 |  ליטא | 14 | 8 | 8 | 3 | 7 | 10 | 1 | 9 | 2 |
| 08 |  ספרד | 22 | 20 | 23 | 24 | 16 | 24 |  | 15 |  |
| 09 |  אסטוניה | 24 | 25 | 22 | 19 | 23 | 25 |  | 13 |  |
| 10 |  אירלנד | 25 | 1 | 25 | 23 | 8 | 12 |  | 10 | 1 |
| 11 |  לטביה | 8 | 13 | 16 | 13 | 24 | 17 |  | 16 |  |
| 12 |  יוון | 10 | 18 | 14 | 18 | 18 | 18 |  | 6 | 5 |
| 13 |  הממלכה המאוחדת | 2 | 16 | 9 | 12 | 21 | 13 |  | 23 |  |
| 14 |  נורווגיה | 19 | 10 | 21 | 21 | 20 | 20 |  | 22 |  |
| 15 |  איטליה | 16 | 14 | 5 | 1 | 19 | 9 | 2 | 8 | 3 |
| 16 |  סרביה | 20 | 12 | 11 | 16 | 22 | 19 |  | 14 |  |
| 17 |  פינלנד | 5 | 24 | 19 | 25 | 5 | 14 |  | 12 |  |
| 18 |  פורטוגל | 12 | 5 | 3 | 8 | 15 | 11 |  | 21 |  |
| 19 |  ארמניה | 13 | 4 | 1 | 10 | 17 | 4 | 7 | 7 | 4 |
| 20 |  קפריסין | 6 | 22 | 18 | 11 | 9 | 16 |  | 17 |  |
| 21 |  שווייץ | 17 | 3 | 6 | 9 | 6 | 6 | 5 | 4 | 7 |
| 22 |  סלובניה | 23 | 17 | 17 | 15 | 25 | 23 |  | 24 |  |
| 23 |  קרואטיה | 7 | 9 | 10 | 14 | 1 | 5 | 6 | 2 | 10 |
| 24 |  גאורגיה | 21 | 21 | 13 | 20 | 13 | 21 |  | 19 |  |
| 25 |  צרפת | 9 | 6 | 2 | 6 | 4 | 2 | 10 | 5 | 6 |
| 26 |  אוסטריה | 15 | 19 | 24 | 17 | 14 | 22 |  | 11 |  |
ביאורים

↑  לאסטר אושר לתת ביצוע נוסף בפרק הבא של התחרות.
↑  שופטים אורחים (ללא זכות הצבעה): איבון אמברה וקטרין מיצקביץ'.
↑  שופטים אורחים (ללא זכות הצבעה): ניקיטה תומפסון
↑  ביביאן הייתה אמורה לבצע בגמר את "Walk You Home Safe"‏. אולם היא נאלצה לפרוש עקב מחלה.
↑  הולנד נפסלה כמה שעות לפני הגמר.
מאזדה CX-50

| --- | --- |

 מאפיינים כלליים
 יצרן:  מאזדה
 שנות ייצור:  ינואר 2022 - הווה
 הרכבה:  ארצות הברית ארצות הברית
 סיווג:  מכונית משפחתית
 מרכב:  קרוסאובר בעלת חמש דלתות
 אורך:  4,719 מ"מ
 רוחב:  1,920 מ"מ
 גובה:  1,613 מ"מ
 משקל:  בין 1,681 ל-1,772 ק"ג
 בסיס גלגלים:  2,814 מ"מ
 מפרט טכני
 מנוע:  מנוע בנזין בנפח 2.5 ליטר אטמוספירי המספק 190 כ"ס ומומנט מרבי של 25.7 קג"מ ומנוע בנזין 2.5 ליטר טורבו המספק 250 כ"ס ומומנט מרבי של 44.2 קג"מ
 הילוכים:  תיבת הילוכים אוטומטית בעלת שישה הילוכים
 קשר:  מאזדה CX-30, מאזדה CX-5
 
מאזדה CX-50 (באנגלית: Mazda CX-50) היא מכונית משפחתית במרכב קרוסאובר, בעלת חמישה מקומות ישיבה, שמיוצרת על ידי מאזדה מינואר 2022. היא נחשפה ב-15 בנובמבר 2021, ומיועדת לשוק האמריקאי בלבד.
עיצוב

העיצוב החיצוני הוא כמעט ללא שינוי מודגש מהמאזדה CX-5, אך הוא יותר שטחי עם גלגלי שטח ועיצוב של רכב שטח במעט. העיצוב החיצוני נותר ללא שינוי משאר דגמי מאזדה האחרונים.
מפרט טכני

היא משווקת עם שני מנועים לבחירה. לשתי המנועים תיבת הילוכים אוטומטית בעלת שישה הילוכים. אופציה להנעה כפולה קיימת בתוספת תשלום.
מנוע בנזין בנפח 2.5 ליטר אטמוספירי המספק 190 כ"ס ומומנט מרבי של 25.7 קג"מ.
מנוע בנזין בנפח 2.5 ליטר טורבו המספק 250 כ"ס ומומנט מרבי של 44.2 קג"מ.
מנוע היברידי בנפח 2.5 ליטר עם 2 מנועים חשמליים, שנלקח ישירות מטויוטה ראב 4 המספק 222 כ"ס, כשאחד המנועים נמצא מאחורה ומספק הנעה אחורית לפי דרישה.
הערות שוליים

↑  cartube, קרוסאובר חדש למאזדה: 2022 מאזדה CX-50 - cartube, באתר www.cartube.co.il
↑  Mazda CX-50 revealed – new US-only C-segment SUV - paultan.org, Paul Tan's Automotive News, ‏2021-11-16 (באנגלית אמריקאית)
↑  Joey Capparella, 2023 Mazda CX-50 Joins the CX-5 as Another Stylish SUV, Car and Driver, ‏2021-11-15 (באנגלית אמריקאית)
Java Micro Edition

Java Platform, Micro Edition או Java ME (בעבר Java 2 Platform, Micro Edition או J2ME) היא מפרט המגדיר חלק מפלטפורמת Java המיועד לספק אוסף של ממשקי ג'אווה לפיתוח תוכנות במכשירים שונים כדוגמת טלפונים חכמים.
רקע

ב- Java מורצת התוכנה על מכונה וירטואלית. היתרון העיקרי של ריצה על מכונה וירטואלית הוא שניתן לכתוב את הקוד ללא תלות במערכת ההפעלה שעליה הוא עומד לרוץ (Cross-platform). על מנת לאפשר התאמה של קוד Java למכשירים ניידים, נכתבו מספר גרסאות של JVM עבור מכשירים אלו. ריבוי המכשירים, ריבוי מערכות ההפעלה, וסוגי מעבדים שונים יצרו מוטיבציה לפיתוח על בסיס מכונה וירטואלית בתחום זה. השם הכולל שניתן למכונה הווירטואלית של Java עבור מכשירים ניידים הוא Java ME (נקראה בעבר J2ME).
למרות שלכאורה בכתיבה ב- Java אין תלות במערכת ההפעלה, המציאות במכשירים ניידים לא תמיד תואמת עיקרון זה. לעיתים יש צורך להתייחס למאפינים הספציפיים של המכשיר עליו ירוץ הקוד, בעיקר בהיבטים של גודל המסך ויכולותיו.
פיתוח ותשתית

כדי לפשט את כתיבת המכונה הווירטואלית למגוון של טלפונים ומערכות קטנות, היא חולקה לשתי שכבות לוגיות. השכבה הנמוכה יותר נקראת CDC או CLDC. אלו שני סוגים שונים של השכבה הנמוכה שיפורטו בהמשך. שכבה זו משתנה בהתאם לחומרה הספציפית ולמערכת ההפעלה של המכשיר הנייד, ויש לפתח אותה עבור כל מכשיר נייד. מעליה נמצאת שכבת האפליקציה, המממשת את ה-API המסופק על ידי Java Virtual Machine. שכבת האפליקציה אחראית למשל על טיפול בתפריט ובמסך, כאשר היא מסתמכת על שכבת ה-CDC/CLDC לתקשורת עם החומרה ומערכת ההפעלה של המכשיר.
שכבת ה-CDC (או בשמה המלא: Connected Device Configuration) היא התשתית למערכות שהן יחסית עתירות משאבי זיכרון ועיבוד, ואילו שכבת ה-CLDC (הנקראת Connected Limited Device Configuration) מיועדת למערכות מוגבלות משאבים, ומאפשרת פונקציונליות פחותה.
בנוסף, קיימים מספר וריאנטים של שכבת האפליקציה. הגרסה הנפוצה ביותר היא ה-MIDP. גרסה זו מפותחת בעזרת תשתית CLDC, שהיא מוגבלת יותר, ובהתאם מכילה חלק קטן יותר של ה-API הסטנדרטי. לעומתה, Personal Java ו-Java TV הן גרסאות חזקות יותר של שכבת האפליקציה, המשתמשות בשכבת CDC. לכן, הן תומכות בממשק מורחב יותר, הדומה יותר לממשק Java הסטנדרטי. לדוגמה, Personal Java כוללת תמיכה ב-AWT, ממשק המשמש ליצירה של גרפיקה מבוססת חלונות וממשק משתמש באופן פשוט.
כדי לעזור ליצרניות המכשירים הניידים בהתאמה ל-Java, חברת Sun מספקת שירותי מימוש Java לטלפונים וסביבות פיתוח עבור J2ME.
ממשקים עיקריים

אפליקציית Java הכתובה עבור MIDP נקראת Midlet. (בדומה ל-Applet, Servlet)
ב- MIDP נתמכות הפונקציות העיקריות הבאות הבאות:
הפעלה ראשונית, המתנה (למשל בעת קבלת שיחה) וסיום האפליקציה.
קבלת אובייקט המסך, ושימוש באובייקטים גרפיים על מנת להציג עליו תפריטים או גרפיקה.
מערכת טעינה חכמה, המאפשרת אריזת אפליקציות בקובץ Jar (קובץ ארוז רגיל של Java) ויצירת קובץ תיאור של האפליקציה, המאפשר למכשיר לוודא האם האפליקציה נתמכת לפני הטעינה עצמה. קובץ התיאור נקרא קובץ Jad.
הרחבות

במקביל להתפתחות של הטלפונים באירופה ובארצות הברית על ידי נוקיה, מוטורולה וסימנס, התפתחה ביפן תרבות משחקי טלפון. מגמה זו הובילה לפיתוח מימוש שונה ל- J2ME הנקרא DoJa. בניגוד ל- MIDP, גרסה זו הותאמה במיוחד למשחקים ופותחה על ידי חברת DoCoMo, המפעילה הגדולה ביפן.
הדרישה לתמיכה חזקה יותר באפליקציות בידוריות ובמשחקים התרחבה גם לשאר העולם, ובעקבותיה יצאו הרחבות ומימושים נוספים. המימוש העיקרי הוא גרסה חדשה של MIDP, בשם MIDP 2.0. גרסה זו מרחיבה את התמיכה במשחקים ובאנימציה. בנוסף, גרסה זו מרכיבה את ממשקי התקשורת עם הרשת. נכון ל-2009, הגרסה הבאה, הנקראת MIDP 3.0, עדיין נמצאת בפיתוח.
פיאודליזם

המונח פיאודליזם או המשטר הפיאודלי משמש בשני מובנים שונים: במובן הרחב הוא מציין שיטה חברתית-פוליטית-דתית, שהתבססה באירופה במהלך ימי הביניים. במובן הצר, הפיאודליזם מציין מערך של קשרי תלות וחסות אישיים בקרב אליטה השולטת במערב אירופה. מקור המונח פיאודום – מענק קרקע שנתנו אדונים לנאמניהם (לווסאלים שלהם).
המונח "פיאודליזם" נטבע בדיעבד, בהכרזת האספה המכוננת הלאומית מ-11 באוגוסט 1789 בהכרזה כי "הרסנו לחלוטין את השיטה הפיאודלית".
המונח פיאודליזם מתייחס למערכת החברתית-כלכלית שהתפתחה במערב אירופה במאה ה-10 בשטחים שהיו תחת שלטון השושלת הקרולינגית, כלומר צרפת, גרמניה, איטליה וארצות השפלה, וכן באנגליה שהושפעה מהן ובספרד.
המונח הוחל גם על מערכות חברתיות-פוליטיות דומות במקומות אחרים, בהם מצרים העתיקה, רוסיה, הודו, ואתיופיה. בחלק מהמקומות ההקבלה רחוקה ומאולצת ואילו בחלקם, כמו ביפן ובאתיופיה, הדמיון רב מאוד.
מקורות הפיאודליזם

בקיסרות הרומית כבר היו יחסי תלות הדדית בין פטרון לבין קליינט, עם שקיעת האימפריה הרומית והחלשות השלטון המרכזי, הקימו הסנאטורים שלטון עצמאי בנחלותיהם (בעיקר בנחלות הרחוקות). הם היו השופטים של העבדים, שופטים של האנשים החופשיים בדרגים הנמוכים, אחראים על השיטור והיו בעלי שליטה על אלו שעיבדו את אדמתם, בין אם היו אלו עבדים ובין אם היו אלו אנשים חופשיים.
במהלך המאות החמישית והשישית התמזגה האריסטוקרטיה הגאלו-רומית עם האריסטוקרטיה הפרנקית. עקב השירות הצבאי המשותף בצבא הרומי, הייתה למשפחות האריסטוקרטיה השונות תרבות משותפת עוד קודם למיזוג ביניהן. ב-486, אחרי קרב סואסון, כבש כלוביס הראשון את ממלכת סיאגריוס, כיבוש זה השלים את השתלטות הפרנקים על גאליה בלגיקה. לא הייתה יותר טריטוריה גאלו-רומית עצמאית ועובדה זו הייתה זרז למיזוג בין האריסטוקרטיות השונות. האריסטוקרטיה (הממוזגת, אבל בעיקר הגאלו-רומית) שלחה נציגים הן לשירות הציבורי והן לשירות הדתי. כלומר היו פקידי ממשל בכירים ונושאי תפקידים במדרג הכנסייתי.
לפי מקורות בני אותה תקופה, הייתה ירידה באיכות הקרקע שנבעה מניצול יתר שלה בלי טיוב מתאים וכן מעזיבת איכרים את אדמותיהם בשל נטל המס. חלק מהאדמות שהופסק עיבודן הפכו לשדות מרעה. בשטחים שמצפון לאיטליה התרחש שינוי באופיים של אלו שעיבדו את הקרקעות. במקום עבדים (שהתייקרו) באו איכרים, איכרים אלו באו במעמד של קולוני, כלומר היו קשורים לווילה מסוימת והיו חייבים במס תוצרת לבעל הווילה וכן בימי עבודה לטובת נחלותיו, בתמורה היו פטורים מעול מיסים ועבודות (אנגריה וליטורגיה). מעמד של קולונאט עבר בירושה, וכך בן של קולונאט נאלץ גם הוא להפוך לחקלאי שמעבד את השדות המשפחתיים. העבדים והאיכרים בני החורין היו נישאים בינם לבין עצמם ותוך דור-שניים נוצר טשטוש בין מעמד העבדים (שהשופט היחיד שלהם הוא בעל האחוזה) לבין מעמד בני החורין הזכאים להגיע למערכת המשפט של בני החורין. עבדים שקיבלו נחלות קטנות (בתוך הווילות) עיבדו אותן בחריצות רבה יותר מאשר כשהיו עבדים והרחיבו את שטחי העיבוד ליערות שבוראו ולשטחים שלא עובדו עד אז.
בנוסף לצמיתים שחיו במנסוס בתחומי האחוזה, היו גם איכרים חופשיים (Liber homo או Potentes) שגרו בכפרים ונחלות מחוץ לאחוזות.